1 Ino kwadi mwana-mulume umo wa mu Lamataimi-Zofimi*+ mu ntanda ya ngulu ya Efelaimi+ wa dijina dya bu Elekana,+ mwanā Yelohama, mwanā Edihu, mwanā Tohu, mwanā Zufe, mwine Efelaimi.2 Wadi na bakaji babidi, dijina dya umo i Hana, ne dijina dya mukwabo i Penina. Penina wadi na bana, ino Hana kadipo na mwana nansha umo.3 Uno mwana-mulume wadi ukanda mwaka ne mwaka tamba ku kyabo kibundi ukatōta* ne kulambula bitapwa kudi Yehova wa bibumbo mu Shilo.+ Ye kwadi kwingila ne bana babidi ba Edi, ba Hofini ne Finease,+ bu babitobo ba Yehova.+4 Difuku dimo Elekana pa kulambula kitapwa, wapa wandi mukaji Penina bipindi pamo ne bandi bana bonso bana-balume ne bana-bakaji,+5 ino wapa Hana kipindi kishile na bikwabo, mwanda Hana ye waadi usenswe bininge, inoko Yehova kamupēlepo bana.*6 Ne kadi mukao-nandi wadi umukolomona kitatyi kyonso mwanda wa kumufītyija mutyima mwanda’po’tu Yehova kamupēlepo bana.7 Ye mwaadi ulongela mwaka ne mwaka; ponso padi pakanda Hana ku njibo ya Yehova,+ mukao-nandi wadi umukolomona bininge, nandi kadila ne kudya kwine mpika.8 Ino wandi mulume Elekana wamunena’mba: “A Hana, le kyodidila i kika, ne kyokudīlapo kine i kika, kadi kyofītyīlwe bininge ku mutyima i kika le?* Le nkikunengelelepo kutabuka bana dikumi bana-balume?”9 Kupwa Hana waimana abo pa kupwa kudya ne kutoma mu Shilo. Papo kitobo Edi wadi ushikete pa kityi dya pa ñunji ya tempelo*+ ya Yehova.10 Hana wadi na bululu* bya mwiko, penepa waanza kulombela kudi Yehova+ koku udila bibibibi.11 Kadi wapikile ne ino mpiko amba: “A Yehova wa bibumbo, shi ute mutyima ku malwa a mwingidi obe ne kumvuluka, kadi shi kwidilwepo mwingidi obe ino umupe mwana mwana-mulume,+ nkamupāna kudi Yehova mafuku onso a būmi bwandi, kadi bwembe kebukatengapo ku mutwe wandi.”+12 Paadi ulombela kitatyi kilampe ku meso a Yehova, Edi wadi umutala ku kyakanwa.13 Hana wadi wisamba mu mutyima wandi, enka milomo yo yadi ijina, inoko diwi dyandi kedyadipo divwanikwa. Penepa Edi walanga’mba i mukolwe.14 Edi wamunena’mba: “Le ukekala mukolwe kufika ne kitatyi’ka? Leka kutoma vinyu.”15 Penepo Hana wamulondolola’mba: “Aa, a mfumwami! Ne mwana-mukaji udi na njia mikatampe;* nkitomenepo vinyu nansha kintu kikolwañana, ino mpungulwilanga muya* wami ku meso a Yehova.+16 Kokamona mwingidi obe bu mwana-mukaji wa bituputupu, mwanda nekīsamba ne pano mungya malwa ami makatampe ne tusua twami.”17 Kupwa Edi walondolola’mba: “Enda mu ndoe, kadi Leza wa Isalela akupe kyowamulomba.”+18 Nandi wanena’mba: “Tōkelwa’po mwingidi obe mutyima.” Ebiya mwana-mukaji waenda wadya ne kudya, ne mpala yandi keyakidipo mifītwe.19 Penepa babūka lubanga futwi bevukwila ku meso a Yehova, kupwa bakajokela ku yabo njibo mu Lama.+ Elekana walāla na wandi mukaji Hana, Yehova nandi wata* Hana mutyima.+20 Mu mwaka umo* Hana waimita, wabutula mwana mwana-mulume, wamwinika+ bu Samwele,* mwanda wanenene amba, “I kudi Yehova konamulombele.”21 Mwenda mafuku Elekana wakanda pamo ne ba mu njibo yandi bonso kukalambula kitapwa kya owa mwaka kudi Yehova+ ne kutūla kyamulambu kya mpiko yandi.22 Ino Hana kakandilepo,+ mwanda wanenene wandi mulume amba: “Shi mwana’tu waleka mabele, nsa kumuleta; kupwa usa kukamweka ku meso a Yehova kadi ekale konka lonso.”+23 Kupwa Elekana wandi mulume wamunena’mba: “Longa byobya byolanga’mba i biyampe kutabuka.* Shala ku njibo enka ne byosa kumulekesha mabele. Yehova afikidije byowanena.” Ebiya mwana-mukaji washala ku njibo walela wandi mwana kufika ne byaamulekeshe mabele.24 Aye’tu umulekesha mabele, wakanda nandi ku Shilo, pamo ne ñombe mulume wa myaka isatu, ne efa* umo wa bukula, ne mutyibi mukatampe wa vinyu,+ kupwa wafika ku njibo ya Yehova mu Shilo+ koku uselele ne wandi mwana.25 Penepo batapa ñombe’wa, baleta ne mwana kudi Edi.26 Ebiya Hana wanena’mba: “Mfwile’ko’po lusa, a mfumwami! Bine ne byodi mūmi,* abe mfumwami, i ami mwana-mukaji waimene nobe mu kino kifuko nombela kudi Yehova.+27 Nadi nombela pa mwanda wa uno mwana, kadi Yehova waumpe kyonamulombele.+28 Ami nami pano namupāna* kudi Yehova. Mu mafuku andi onso, i mupānwe kudi Yehova.”Penepa nandi* wevukwila ponka’pa ku meso a Yehova.
bem_Latn